
REFERAT
Privind participarea Consiliului Local în calitate de coorganizator al manifestării „Părinţi mai buni pentru o lume mia bună”, organizată de către ADOR Copiii
În luna noiembrie 2004 Asociaţia cuplurilor cu probleme de sterilitate „Dorinţa, Optimism, Răbdare = Copii”- ADOR Copiii a depus spre finanţarea Consiliului Local pentru Agenda Culturală 2005 proiectul „Părinţi mai buni pentru o lume mai bună” înregistrat cu numărul SC2004- 020457/24.11.2004.

Proiectul îşi propune creşterea competenţelor şi abilităţilor parentale, promovarea şi respectarea drepturilor copilului şi familiei, prevenirea instituţionalizării copilului şi se va desfăşura în perioada 06-08.03.2005.
Având în vedere importanţa proiectului pe plan local,
Propunem, având în vedere OUG nr. 45/ 2003 privind finanţele publice locale, aprobată prin Legea nr.108/ 2004, având în vedere art. 38, lit (d) şi (p) din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, alocarea sumei de10.000.000 lei din cap.59.02 „Cultură, religie şi acţiuni sportive” (59.02.50 „Alte acţiuni culturale”).

